Stabben fyr

Stabben fyr er et ledfyr som ligger på en holme ved innseilingen til Florø i Kinn kommune i Vestland.

Fyret ble satt i drift i 1867. Fyrbygningen er laftet og står på en høy gråsteinsmur og har et lavt taktårn. Tårnet ble bygget høyere i 1905 og det ble da sett inn et 4. ordens linseapparat som fremdeles er i bruk. Fyrstasjonen består av selve fyrbygningen, et naust og en landing som ligger tett samlet på den lille holmen. I 1975 ble fyret automatisert og avbemannet.

Stabben fyrstasjon er en av de mest særpregede fyrstasjonene i landet og bygningene dekker nesten hele holmen. På grunn av dette er fyrstasjonen fredet etter lov om kulturminner.

Se også
Norske fyr

Eksterne lenker




Kategori:Fyr i Vestland
Kategori:Kulturminner i Kinn
Kategori:Samferdsel i Kinn
Kategori:Byggverk i Kinn
Kategori:Sogn og Fjordanes samferdselshistorie
Kategori:Fredete byggverk i Vestland
Kategori:Byggverk fullført i 1867
Kategori:1867 i Norge
Kategori:Artikler i sjøfart-prosjektet